IZVEDBENA UREDBA KOMISIJE (EU) 2019/1329

z dne 6. avgusta 2019

o razveljavitvi računov, ki jih je izdala družba Zhejiang Sunflower Light Energy Science & Technology Ltd, zaradi kršitve zaveze, razveljavljene z Izvedbeno uredbo (EU) 2017/1570

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti členov 8 in 14 Uredbe,

ob upoštevanju Uredbe (EU) 2016/1037 Evropskega parlamenta in Sveta z dne 8. junija 2016 o zaščiti proti subvencioniranemu uvozu iz držav, ki niso članice Evropske unije (2), in zlasti členov 13 in 24 Uredbe,

ob upoštevanju Izvedbene uredbe Sveta (EU) št. 1238/2013 z dne 2. decembra 2013 o uvedbi dokončne protidampinške dajatve in dokončnem pobiranju začasne dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani (3), in zlasti člena 3 Uredbe,

ob upoštevanju Izvedbene uredbe Sveta (EU) št. 1239/2013 z dne 2. decembra 2013 o uvedbi dokončne izravnalne dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani (4), in zlasti člena 2 Uredbe,

ob upoštevanju Izvedbene uredbe Komisije (EU) 2017/366 z dne 1. marca 2017 o uvedbi dokončnih izravnalnih dajatev na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani po pregledu zaradi izteka ukrepov v skladu s členom 18(2) Uredbe (EU) 2016/1037 Evropskega parlamenta in Sveta in zaključku preiskave v zvezi z delnim vmesnim pregledom v skladu s členom 19(3) Uredbe (EU) 2016/1037 (5),

ob upoštevanju Izvedbene uredbe Komisije (EU) 2017/367 z dne 1. marca 2017 o uvedbi dokončne protidampinške dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta in zaključku preiskave v zvezi z delnim vmesnim pregledom v skladu s členom 11(3) Uredbe (EU) 2016/1036 (6),

ob upoštevanju Izvedbene uredbe Komisije (EU) 2017/1570 z dne 15. septembra 2017 o spremembi Izvedbene uredbe (EU) 2017/366 in Izvedbene uredbe (EU) 2017/367 o uvedbi dokončnih izravnalnih dajatev in dokončne protidampinške dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, ter razveljavitvi Izvedbenega sklepa št. 2013/707/EU o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov (7),

ob upoštevanju naslednjega:

A. ZAVEZA IN DRUGI UKREPI

(1) Svet je z Izvedbeno uredbo (EU) št. 1238/2013 uvedel dokončno protidampinško dajatev na uvoz modulov in celic (v nadaljnjem besedilu: zadevni izdelek) s poreklom iz Ljudske republike Kitajske (v nadaljnjem besedilu: LRK) ali ki so od tam poslani, v Unijo. Svet je z Izvedbeno uredbo (EU) št. 1239/2013 prav tako uvedel dokončno izravnalno dajatev na uvoz zadevnega izdelka v Unijo.

(2) Kitajska gospodarska zbornica za uvoz in izvoz strojev in elektronskih izdelkov (v nadaljnjem besedilu: CCCME) je v imenu skupine proizvajalcev izvoznikov Komisiji predložila cenovno zavezo. Komisija je s Sklepom 2013/423/EU (8) sprejela navedeno cenovno zavezo glede začasne protidampinške dajatve. Komisija je, potem ko sta jo skupina proizvajalcev izvoznikov in CCCME uradno obvestili o spremenjeni različici cenovne zaveze, z Izvedbenim sklepom 2013/707/EU (9) z dne 4. decembra 2013 potrdila sprejetje cenovne zaveze, kot je bila spremenjena, za obdobje uporabe dokončne protidampinške in dokončne izravnalne dajatve (v nadaljnjem besedilu: zaveza). Zaveza je bila med drugim sprejeta za družbo Zhejiang Sunflower Light Energy Science& Technology Ltd, ki je zajeta z dodatno oznako TARIC B914 (v nadaljnjem besedilu: Zhejiang Sunflower).

(3) Komisija je prav tako sprejela sklep o pojasnilih v zvezi z izvajanjem zaveze (10) in 15 uredb o umiku sprejetja zaveze več proizvajalcev izvoznikov (11).

(4) Komisija je z izvedbenima uredbama (EU) 2016/185 (12) in (EU) 2016/184 (13) dokončno protidampinško in dokončno izravnalno dajatev na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz LRK ali ki so od tam poslani, razširila na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije ali Tajvana, razen za nekatere dejanske proizvajalce.

(5) Komisija je z Izvedbeno uredbo (EU) 2017/367 (protidampinška uredba v zvezi s pregledom zaradi izteka ukrepa) po pregledu zaradi izteka ukrepa v skladu s členom 11(2) Uredbe (EU) 2016/1036 (v nadaljnjem besedilu: osnovna protidampinška uredba) in zaključku preiskave v zvezi z delnim vmesnim pregledom v skladu s členom 11(3) osnovne protidampinške uredbe razširila dokončno protidampinško dajatev na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz LRK ali ki so od tam poslani.

(6) Komisija je z Izvedbeno uredbo (EU) 2017/366 (protisubvencijska uredba v zvezi s pregledom zaradi izteka ukrepa) po pregledu zaradi izteka ukrepa v skladu s členom 18(2) Uredbe (EU) 2016/1037 (v nadaljnjem besedilu: osnovna protisubvencijska uredba) in zaključku preiskave v zvezi z delnim vmesnim pregledom v skladu s členom 19(3) osnovne protisubvencijske uredbe razširila dokončno izravnalno dajatev na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz LRK ali ki so od tam poslani.

(7) Komisija je z Izvedbeno uredbo (EU) 2017/1570 (v nadaljnjem besedilu: uredba o razveljavitvi) razveljavila zavezo.

(8) Komisija je z obvestiloma 2018/C 310/06 (14) in 2018/C 310/07 (15) sporočila, da se bosta protidampinška in izravnalna dajatev na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz LRK ali ki so od tam poslani, iztekli 3. septembra 2018.

B. POGOJI ZAVEZE

(9) V skladu s pogoji zaveze so proizvajalci izvozniki med drugim soglašali, da zadevnega izdelka ne bodo prodajali prvi neodvisni stranki v Uniji pod določeno minimalno uvozno ceno (v nadaljnjem besedilu: MIP). MIP se je vsako četrtletje prilagajala glede na mednarodne promptne cene modulov, kot jih navaja Bloombergova podatkovna zbirka.

(10) Proizvajalci izvozniki so tudi soglašali, da bodo zadevni izdelek prodajali le prek neposredne prodaje. Za namene zaveze je bila neposredna prodaja opredeljena kot prodaja bodisi prvi neodvisni stranki v Uniji ali kot prodaja prek povezane stranke v Uniji, navedene v zavezi. Posredna prodaja v Unijo s strani družb, ki niso navedene v zavezi, je pomenila kršitev zaveze.

(11) V zavezi je prav tako bilo v okviru neizčrpnega seznama pojasnjeno, kaj šteje za kršitev zaveze. Navedeni seznam je vključeval zlasti sklepanje kompenzacijskih dogovorov s strankami in sodelovanje v sistemu trgovanja, ki povzroča tveganje za izogibanje. Prodaja sončnih panelov za gradnjo sončnih parkov s strani družb, povezanih s proizvajalcem izvoznikom, je prav tako pomenila kršitev zaveze.

(12) Službe Komisije so z dopisom z dne 30. septembra 2014 CCCME izrecno pojasnile, da v skladu s pogoji zaveze prodaja za gradnjo sončnih parkov s strani povezanih strank pomeni kršitev zaveze. Po začetku veljavnosti zaveze so službe Komisije ugotovile, da se je izvoz v obliki prodaje za lastno uporabo za gradnjo sončnih parkov znatno povečal, kar je pomenilo spremembo v vzorcu trgovanja. Zato zaveze ni bilo več mogoče učinkovito spremljati. Službe Komisije so CCCME zaprosile, naj te informacije posreduje vsem kitajskim proizvajalcem izvoznikom, ki sodelujejo v zavezi. Poleg tega so te informacije večkrat posredovale na seminarjih v LRK. Na teh seminarjih so proizvajalcem izvoznikom zagotovile izčrpne informacije in pojasnila glede izvajanja zaveze, med drugim informacije iz zgoraj omenjenega dopisa.

(13) Obveznost poročanja glede zaveze je med drugim določala, da vsak izvoznik Komisiji predloži četrtletna poročila o svoji neposredni prodaji neodvisnim strankam v Uniji, prodaji povezanim strankam v Uniji in prodaji svojih povezanih strank prvi neodvisni stranki v Uniji. To je pomenilo, da so morali biti podatki v teh četrtletnih poročilih popolni in pravilni ter da so bile sporočene transakcije v celoti v skladu s pogoji zaveze. Poročanje o nadaljnji prodaji v Unijo je bilo posebej obvezno pri prodaji zadevnega izdelka prvi neodvisni stranki prek povezanega uvoznika. Komisija je namreč samo na podlagi teh poročil lahko spremljala, ali je bila cena nadaljnje prodaje prvi neodvisni stranki s strani povezanega uvoznika v skladu z MIP.

(14) V skladu z zavezo je bil vsak proizvajalec izvoznik odgovoren tudi za kršitve katere koli od svojih povezanih strank, ne glede na to, ali so bile navedene v zavezi ali ne.

(15) Proizvajalci izvozniki so se prav tako zavezali, da se s Komisijo posvetujejo o kakršnih koli težavah ali vprašanjih tehnične ali druge narave, ki se lahko pojavijo med izvajanjem zaveze. Službe Komisije take prošnje od družbe Zhejiang Sunflower niso prejele.

C. RAZVELJAVITEV ZAVEZE

(16) Zavezo je sprva sprejelo več kot 120 družb/skupin družb. Komisija je nato preklicala sprejetje zaveze za 19 družb. Pri 17 izmed njih je bilo ugotovljeno, da so kršile zavezo, preostali dve pa sta imeli poslovna modela, ki nista omogočala spremljanja izpolnjevanja zaveze. Poleg tega se je 16 drugih kitajskih družb prostovoljno umaknilo iz zaveze.

(17) Komisija je z uredbo o razveljavitvi razveljavila zavezo in uvedla spremenljivo dajatev v obliki minimalne uvozne cene (v nadaljnjem besedilu: spremenljiva dajatev v obliki MIP). Učinek spremenljive dajatve v obliki MIP je bil ta, da za upravičeni uvoz z deklarirano vrednostjo, ki je enaka MIP ali višja od nje, dajatve ne bi veljale. Poleg tega bi carinski organi takoj obračunali dajatve, če bi se izdelek uvažal po ceni, ki je nižja od MIP. Uredba o razveljavitvi se uporablja za ves uvoz, ki se carini po začetku njene veljavnosti.

(18) Ob začetku veljavnosti uredbe o razveljavitvi 1. oktobra 2017 je Komisija še naprej izvajala preiskave glede izpolnjevanja zaveze in se ji je zdelo primerno, da uvede nove preiskave za blago, ki je bilo sproščeno v prosti promet, ko je zaveza še veljala. Za navedene preiskave bi carinski dolg nastal ob sprejetju deklaracije za sprostitev v prosti promet: (a) kadar koli se v zvezi z uvozom, ki ga zaračunajo družbe, za katere velja zaveza, ugotovi, da ni izpolnjen eden ali več pogojev zaveze; ali (b) ko Komisija v uredbi ali sklepu, ki zadeva določene transakcije, ugotovi, da je bila zaveza kršena, ter zadevne račune na podlagi zaveze razglasi za neveljavne.

(19) Komisija je z Izvedbeno uredbo (EU) 2018/1551 (16) razveljavila račune, ki sta jih izdala dva proizvajalca izvoznika, ki sta kršila zavezo, ko je ta še veljala.

D. SPREMLJANJE PROIZVAJALCEV IZVOZNIKOV

(20) Carinski organi ene države članice so na podlagi členov 8(9) in 14(7) osnovne protidampinške uredbe ter členov 13(9) in 24(7) osnovne protisubvencijske uredbe Komisiji predložili dokaze, da družba Zhejiang Sunflower ni spoštovala zaveze.

(21) Ugotovitve iz uvodnih izjav 22 do 27 obravnavajo trditve carinskih organov države članice iz uvodne izjave 20, da je družba Zhejiang Sunflower domnevno kršila zavezo, ko je ta še veljala.

E. RAZLOGI ZA RAZVELJAVITEV RAČUNOV NA PODLAGI ZAVEZE

(22) Iz dokazov, ki so jih predložili carinski organi države članice, omenjeni v uvodni izjavi 20, izhaja, da sta družba Zhejiang Sunflower in njen povezani uvoznik sistematično prodajala sončne panele v Unijo po ceni, nižji od MIP, s čimer so bile kršene določbe zaveze, kot so navedene v uvodni izjavi 9.

(23) V skladu z dokazi, prejetimi od carinskih organov države članice, omenjenih v uvodni izjavi 20, je družba Zhejiang Sunflower vzpostavila sistem trgovanja (npr. nezakonite provizije, goljufiva podcenitev storitev, zlasti v povezavi s sončnimi parki) s svojim povezanim uvoznikom v Uniji, da bi od začetka veljavnosti zaveze prodajala sončne panele po ceni, nižji od MIP.

(24) Družba Zhejiang Sunflower je sončne panele prodajala svojemu povezanemu uvozniku v Uniji, ki jih je prodajal naprej neodvisnim strankam. Na podlagi dokazov, ki so jih predložili carinski organi, so te neodvisne stranke prejele nezakonite provizije prek družbe s sedežem v Hongkongu, ki je povezana z družbo Zhejiang Sunflower. Tako so bile končne prodajne cene sončnih panelov, navedene na računih nadaljnje prodaje, dejansko znižane na stopnje, ki so bile v nasprotju z veljavnimi MIP.

(25) Povezani uvoznik je sončne panele prodajal tudi za gradnjo sončnih parkov s strani končnih nepovezanih strank. Povezani uvoznik se je s temi končnimi strankami pogajal o ceni celotnega paketa, ki je zajemal sončne panele, razsmernike, inženirske in gradbene storitve ter storitve javnih naročil. Na računu je bila cena sončnih panelov zvišana, da bi se upoštevala veljavna MIP, medtem ko so bile cene inženirskih in gradbenih storitev ter storitev javnih naročil ustrezno znižane, da bi se s tem izravnale umetno zvišane cene sončnih panelov. Tako so bile končne prodajne cene sončnih panelov, navedene na računih nadaljnje prodaje, dejansko znižane na stopnje, ki so bile v nasprotju z veljavnimi MIP.

(26) Ugotovljeno je bilo, da je bila ena končna stranka, ki je kupila sončne panele za izgradnjo projektov sončnih parkov, dejansko povezana z družbo Zhejiang Sunflower, saj je bila v isti skupini kot družba Zhejiang Sunflower in njen povezani uvoznik. Prodaja sončnih panelov za gradnjo sončnih parkov s strani družb, povezanih z izvoznikom, je pomenila kršitev zaveze (glej uvodno izjavo 12).

(27) Na podlagi informacij, ki so jih predložili carinski organi, je Komisija nazadnje prav tako ugotovila, da je družba Zhejiang Sunflower kršila svoje obveznosti poročanja. Več transakcij nadaljnje prodaje končnim strankam, opredeljenih v dokazih, ki so jih predložili carinski organi, ni bilo sporočenih Komisiji. Poleg tega končne neodvisne stranke, ki so jih opredelili carinski organi, niso bile navedene v poročilu izvoznika „Seznam strank“, kot se zahteva v skladu z določbami zaveze.

F. ZADEVNI RAČUNI NA PODLAGI ZAVEZE

(28) Sistematična narava zgoraj opredeljenih kršitev pomeni, da so te kršitve zadevale vse transakcije med družbo Zhejiang Sunflower in njenim povezanim uvoznikom. Zlasti se glede na to sistematično naravo zdi, da je bil morebiti končni cilj vsega blaga, ki ga je uvozil povezani uvoznik, izogibanje zavezi na različne načine, ki so navedeni zgoraj. Poleg tega kršitve obveznosti poročanja Komisiji izjemno otežujejo kakršno koli preverjanje posameznih transakcij.

(29) Prodajne transakcije družbe Zhejiang Sunflower in njenega povezanega uvoznika so navedene v razpredelnici spodaj. Iz razlogov, navedenih v uvodni izjavi 28, je bilo za vse te transakcije ugotovljeno, da so bile v nasprotju z zavezo (uvodne izjave 23 do 27): Številka trgovinskega računa, priloženega blagu, za katero je veljala zaveza Datum SUNOWE14047 22.3.2014 SUNOWE14050 19.3.2014 SUNOWE14050-RE 26.3.2014 SUNOWE14175 24.6.2014 SUNOWE14199 23.7.2014 SUNOWE14307-RE 19.11.2014 SUNOWE14308-RE 19.11.2014 SUNOWE14309-RE 19.11.2014 SUNOWE15340 29.9.2015 SUNOWE15341 29.9.2015 SUNOWE15342 29.9.2015 SUNOWE15343 29.9.2015 SUNOWE15344 29.9.2015 SUNOWE15345 29.9.2015 SUNOWE15346 29.9.2015 SUNOWE15347 29.9.2015 SUNOWE13247 13.9.2013 SUNOWE13248 13.9.2013 SUNOWE13249 13.9.2013 SUNOWE13250 13.9.2013 SUNOWE13341 4.11.2013 SUNOWE13342 4.11.2013 SUNOWE13383 3.12.2013 SUNOWE13384 3.12.2013 SUNOWE13385 3.12.2013 SUNOWE13386 3.12.2013 SUNOWE13388 5.12.2013 SUNOWE13397 16.12.2013 SUNOWE13398 16.12.2013 SUNOWE13399 16.12.2013 SUNOWE13407 18.12.2013 SUNOWE13407 18.12.2013 SUNOWE13408 18.12.2013 SUNOWE13409 18.12.2013 SUNOWE13410 18.12.2013 SUNOWE13411 18.12.2013 SUNOWE13412 18.12.2013 SUNOWE13413 18.12.2013 SUNOWE14096 17.4.2014 SUNOWE14143 22.5.2014 SUNOWE14182 24.6.2014 SUNOWE14206 17.7.2014 SUNOWE14224 2.8.2014 SUNOWE14228 9.8.2014 SUNOWE14232 12.8.2014 SUNOWE14249 22.8.2014 SUNOWE14258 28.8.2014 SUNOWE14265 13.9.2014 SUNOWE14266 13.9.2014 SUNOWE14290 20.9.2014 SUNOWE14291 20.9.2014 SUNOWE14307 20.10.2014 SUNOWE14308 20.10.2014 SUNOWE14309 20.10.2014 SUNOWE14406 19.12.2014 SUNOWE14413 23.12.2014 SUNOWE14421 27.12.2014 SUNOWE14427 5.1.2015 SUNOWE15001 9.1.2015 SUNOWE15007 19.1.2015 SUNOWE15136 17.4.2015 SUNOWE15137 17.4.2015 SUNOWE15138 17.4.2015 SUNOWE15139 17.4.2015 SUNOWE15186 12.5.2015 SUNOWE15187 12.5.2015 SUNOWE15188 12.5.2015 SUNOWE15194 19.5.2015 SUNOWE15251 19.6.2015 SUNOWE15251-RE 1.7.2015 SUNOWE15278 6.7.2015 SUNOWE15279 6.7.2015 SUNOWE15280 6.7.2015 SUNOWE15281 6.7.2015 SUNOWE15350 29.9.2015 SUNOWE15351 29.9.2015 SUNOWE15352 8.10.2015 SUNOWE15353 8.10.2015 SUNOWE15421 12.11.2015 SUNOWE15435 17.11.2015 SUNOWE15435 17.11.2015 SUNOWE16023 22.1.2016 SUNOWE16025 27.1.2016 SUNOWE16055 11.3.2016 SUNOWE16056 11.3.2016 SUNOWE16075 23.3.2016 SUNOWE16075 23.3.2016 SUNOWE16076 23.3.2016 SUNOWE16107 8.4.2016 SUNOWE16108 8.4.2016 SUNOWE16119 15.4.2016 SUNOWE16120 15.4.2016 SUNOWE16121 15.4.2016 SUNOWE16128 21.4.2016 SUNOWE16133A 27.4.2016 SUNOWE16134A 27.4.2016 SUNOWE16135A 27.4.2016 SUNOWE16146A 6.5.2016 SUNOWE16147A 6.5.2016 SUNOWE16155A 7.5.2016 SUNOWE16156A 7.5.2016 SUNOWE16228-A 13.6.2016 SUNOWE16229-A 13.6.2016 SUNOWE16260A 29.6.2016 SUNOWE16261A 29.6.2016 SUNOWE16262A 29.6.2016 SUNOWE16263A 29.6.2016 SUNOWE16274A 11.7.2016 SUNOWE16275A 11.7.2016 SUNOWE16276A 11.7.2016 SUNOWE16277A 11.7.2016 SUNOWE16278A 11.7.2016 SUNOWE16279A 11.7.2016 SUNOWE16280A 11.7.2016 SUNOWE16281A 11.7.2016 SUNOWE16282A 11.7.2016 SUNOWE16283A 11.7.2016 SUNOWE16284A 11.7.2016 SUNOWE16285A 11.7.2016 SUNOWE16286A 11.7.2016 SUNOWE16287A 11.7.2016 SUNOWE16288A 11.7.2016 SUNOWE16289A 11.7.2016 SUNOWE16289A 11.7.2016 SUNOWE16308A 5.8.2016 SUNOWE16309A 5.8.2016 SUNOWE16310A 5.8.2016 SUNOWE16311A 5.8.2016 SUNOWE16312A 5.8.2016 SUNOWE16313A 5.8.2016 SUNOWE16314A 5.8.2016 SUNOWE16315A 5.8.2016 SUNOWE16316A 13.8.2016 SUNOWE16317A 13.8.2016 SUNOWE16318A 13.8.2016 SUNOWE16319A 13.8.2016 SUNOWE16320A 13.8.2016 SUNOWE16321A 13.8.2016 SUNOWE16322A 13.8.2016 SUNOWE16323A 13.8.2016 SUNOWE16324A 13.8.2016 SUNOWE16341 23.8.2016 SUNOWE16342 23.8.2016 SUNOWE16343 23.8.2016 SUNOWE16344 23.8.2016 SUNOWE16345 5.9.2016 SUNOWE16346 5.9.2016 SUNOWE16347 5.9.2016 SUNOWE16354A 13.9.2016 SUNOWE16355A 13.9.2016 SUNOWE16356A 13.9.2016 SUNOWE16357A 13.9.2016 SUNOWE16358A 13.9.2016 SUNOWE16359A 13.9.2016 SUNOWE16370A 27.9.2016 SUNOWE16371A 27.9.2016 SUNOWE16372A 27.9.2016 SUNOWE16373A 27.9.2016 SUNOWE16374A 27.9.2016 SUNOWE16378A 29.9.2016 SUNOWE16379A 29.9.2016 SUNOWE16380A 29.9.2016 SUNOWE16381A 29.9.2016 SUNOWE16382A 29.9.2016 SUNOWE16404A 14.10.2016 SUNOWE16405A 14.10.2016 SUNOWE16406A 14.10.2016 SUNOWE16407A 14.10.2016 SUNOWE16408A 14.10.2016 SUNOWE16415A 21.10.2016 SUNOWE16416A 21.10.2016 SUNOWE16417A 21.10.2016 SUNOWE16418A 21.10.2016 SUNOWE16419A 21.10.2016 SUNOWE16426A 26.10.2016 SUNOWE16427A 26.10.2016 SUNOWE17020A 13.2.2017 SUNOWE17021A 13.2.2017 SUNOWE17022A 13.2.2017 SUNOWE17023A 13.2.2017 SUNOWE17024A 13.2.2017 SUNOWE17025A 13.2.2017 SUNOWE17026A 13.2.2017 SUNOWE17027A 13.2.2017 SUNOWE17028A 13.2.2017 SUNOWE17029A 13.2.2017 SUNOWE17030A 13.2.2017 SUNOWE17034A 20.2.2017 SUNOWE17035A 20.2.2017 SUNOWE17041A 27.2.2017 SUNOWE17042A 27.2.2017 SUNOWE17044A 28.2.2017 SUNOWE17045A 28.2.2017 SUNOWE17049A 3.3.2017 SUNOWE17050A 3.3.2017 SUNOWE17051A 3.3.2017 SUNOWE17052A 3.3.2017 SUNOWE17053A 3.3.2017 SUNOWE17054A 3.3.2017 SUNOWE17055A 3.3.2017 SUNOWE17056A 3.3.2017 SUNOWE17060A 8.3.2017 SUNOWE17061A 8.3.2017 SUNOWE17103A 10.4.2017 SUNOWE17104A 10.4.2017 SUNOWE17105A 10.4.2017 SUNOWE17150A 10.5.2017 SUNOWE17151A 10.5.2017 SUNOWE17201A 1.6.2017 SUNOWE17202A 1.6.2017 SUNOWE17203A 1.6.2017 SUNOWE17204A 1.6.2017 SUNOWE17255A 1.6.2017 SUNOWE17372A 5.7.2017 SUNOWE17373A 5.7.2017 SUNOWE17374A 5.7.2017 SUNOWE17375A 5.7.2017 SUNOWE17376A 5.7.2017 SUNOWE17573A 23.9.2017

G. PISNA STALIŠČA IN ZASLIŠANJA

(30) Zainteresirane strani so bile obveščene o ugotovitvah, zlasti o nameri, da se razveljavijo računi na podlagi zaveze. Zainteresirane strani so imele priložnost, da izrazijo svoja stališča in predložijo pripombe v skladu s členom 8(9) osnovne protidampinške uredbe in členom 13(9) osnovne protisubvencijske uredbe.

(31) Pisna stališča so predložili proizvajalec izvoznik, njegov povezani uvoznik v Uniji in dvanajst končnih nepovezanih strank povezanega uvoznika.

(32) Več nepovezanih strank, proizvajalec izvoznik in njegov povezani uvoznik so zaprosili za zaslišanje. Zaslišanja sta se udeležila samo proizvajalec izvoznik in njegov povezani uvoznik.

(33) Poleg tega je odvetnik, ki zastopa proizvajalca izvoznika in njegovega povezanega uvoznika, zaprosil za drugo zaslišanje pred službami Komisije in v navzočnosti pooblaščenca za zaslišanje. Zaslišanje je bilo odobreno v zvezi z dopisom, ki ga je Komisiji poslal nemški odvetnik, ki zastopa proizvajalca izvoznika in njegovega povezanega uvoznika pred nemškim nacionalnim sodiščem. Prej navedeni dopis in zahtevek za zaslišanje sta bila predložena po roku, ki velja za predložitev pripomb oziroma zahtevka za zaslišanje.

(34) Družba Zhejiang Sunflower in njen povezani uvoznik sta trdila, da Komisija ne more razveljaviti računov na podlagi zaveze in odrediti domnevnega retroaktivnega pobiranja dajatev za pretekli uvoz sončnih panelov, sproščenih v prosti promet. Po njunem mnenju bi retroaktivno pobiranje protidampinških in izravnalnih dajatev, ne da bi se pred tem ta uvoz registriral in ponovno uvedla začasna dajatev zanj, pomenilo kršitev člena 8(1), (9) in (10) ter člena 10(5) osnovne protidampinške uredbe in člena 13(1), (9) in (10) ter člena 16(5) osnovne protisubvencijske uredbe.

(35) Komisija je proučila pripombe, ki so jih predložile zainteresirane strani, in jih obravnava v nadaljevanju.

(36) Komisija je najprej obravnavala trditev o domnevni retroaktivnosti uvedbe ukrepov. V zvezi s tem je opozorila, da se v skladu s členom 8(10) osnovne protidampinške uredbe in členom 13(10) osnovne protisubvencijske uredbe začasna dajatev lahko uvede v primeru, kadar preiskava, ki je privedla do zaveze, še ni zaključena. Kljub navedenemu se te določbe ne uporabljajo v zadevah, kot je ta. V tej zadevi so carinski organi držav članic zadolženi, da razveljavijo carinske račune, ki so jih na podlagi prostovoljne cenovne zaveze, ki je nadomestila plačilo protidampinških in izravnalnih dajatev, izdali nekateri proizvajalci izvozniki zadevnega izdelka, vključno z družbo Zhejiang Sunflower, da bi se odpravila škoda, ki so jo povzročile njihove dampinške prakse in nepošteno subvencioniranje zadevnega izdelka.

(37) Z drugimi besedami, ta zadeva se nanaša na odpravo začasnega neplačila protidampinških in izravnalnih dajatev, saj je bilo ugotovljeno, da pogoji za nadaljevanje tega neplačila niso več izpolnjeni. Kot je navedeno v uvodni izjavi 20 in naslednjih, so carinski organi ene države članice Komisiji posredovali informacije, ki dokazujejo, da prodaje družbe Zhejiang Sunflower njenemu povezanemu uvozniku in naknadne nadaljnje prodaje prvi neodvisni stranki niso bile opravljene v skladu s pogoji zaveze.

(38) Komisija opozarja, da se lahko v skladu s Sklepom Komisije 2013/423/EU kršitev pogojev zaveze izrazi v obliki napačnih računov za posamezne transakcije (17). Ti neveljavni računi predstavljajo kršitev pogojev zaveze. Zato mora Komisija navedene račune tudi razveljaviti. S tem se zagotovi, da carinski organi držav članic poberejo celoten carinski dolg, ki ga dolguje družba Zhejiang Sunflower. To ne posega v možnost, da carinski organi te dajatve poberejo neodvisno od uradne ugotovitve o kršitvi zaveze s strani Komisije na podlagi splošnih pravil iz izvedbenih uredb (EU) št. 1238/2013 in (EU) št. 1239/2013.

(39) V zvezi s tem je treba poudariti, da člena 3(2)(b) Izvedbene uredbe (EU) št. 1238/2013 in 2(2)(b) Izvedbene uredbe (EU) št. 1239/2013 priznavata pristojnost Komisije, ki izhaja iz členov 8(9) osnovne protidampinške uredbe in 13(9) osnovne protisubvencijske uredbe, da ne le ugotovi kršitev zaveze in prekliče njeno sprejetje, temveč tudi razveljavi račune, izdane na podlagi navedene zaveze.

(40) Komisija s to razveljavitvijo carinske organe držav članic uradno obvesti, da je začasno nepobiranje veljavnih protidampinških in izravnalnih dajatev odpravljeno in da je treba pobrati individualne dajatve za zadevni uvoz. V teh okoliščinah začnejo veljati in se uporabljati dokončne dajatve, uvedene s členoma 9(4) in 14(4) osnovnih uredb.

(41) Tako pobiranje dajatev, ki bi morale biti dolgovane ves čas, ni kršitev načela neretroaktivnosti niti načela legitimnega pričakovanja: družba Zhejiang Sunflower je bila v položaju, v katerem ni smela kršiti pogojev zaveze, da bi v zameno lahko izkoristila začasno nepobiranje protidampinških in izravnalnih dajatev. Ker teh pogojev ni spoštovala, ne more trditi, da je imela upravičena pričakovanja glede položaja, ki se je v nekaterih okoliščinah lahko spremenil. Trditve, ki nasprotujejo razveljavitvi računov, so bile zavrnjene.

(42) Družba Zhejiang Sunflower in njen povezani uvoznik sta prav tako trdila, da Komisija ne bi smela razveljaviti nekaterih računov za sončne panele, ki niso bili nikoli nadalje prodani končnim neodvisnim strankam, saj ta prodaja ni kršila pogojev zaveze. Trdila sta, da računi za sončne panele, uporabljene v sončnem parku, ki ga je zgradila povezana družba, ne bi smeli biti razveljavljeni, saj ti sončni paneli niso bili prodani končnim neodvisnim strankam, temveč jih je povezana družba uporabila v sončnem parku. Trdila sta tudi, da ne bi smeli biti razveljavljeni računi za sončne panele, ki so ostali v skladišču vse do izteka veljavnosti zaveze ali ukrepov, saj niso bili nadalje prodani prvi neodvisni stranki. Po navedbah strank klavzula 3.1 zaveze ne ureja cene, ki se zaračuna med dvema povezanima družbama, temveč le ceno, ki se zaračuna prvi neodvisni stranki. Zato je po mnenju strank v skladu s klavzulo 3.8 zaveze MIP, ki se uporablja za nadaljnjo prodajo povezane družbe prvi neodvisni stranki v Uniji, tista MIP, ki je veljala v trenutku nadaljnje prodaje, ne pa tista, ki je veljala takrat, ko je povezani uvoznik sončne panele uvozil.

(43) Komisija je navedla, da so bili sončni paneli, ki domnevno nikoli niso bili nadalje prodani končnim strankam, vneseni v Unijo in bili carinjeni za sprostitev v prosti promet na podlagi računov na podlagi zaveze, zato so bili oproščeni protidampinških in izravnalnih dajatev. Kot je poudarjeno v uvodni izjavi 12, je Komisija CCCME obvestila, da izvoz sončnih panelov za gradnjo sončnih parkov (prodaja za lastno uporabo) pomeni kršitev zaveze. Kot je navedeno v uvodni izjavi 12, so bile te informacije posredovane zadevnim proizvajalcem izvoznikom. Nazadnje je bilo iz dokazov, ki so jih predložili carinski organi, omenjeni v uvodni izjavi 20, razvidno, da so (poleg nezakonitega izvoza za lastno uporabo) povezane družbe, ki so sodelovale pri gradnji sončnih parkov, prejemale tudi nezakonite provizije. Trditev, da se računi, povezani z gradnjo sončnih parkov s strani povezanih družb, ne bi smeli razveljaviti, je bila zato zavrnjena.

(44) V zvezi s trditvijo, da se ne bi smeli razveljaviti računi za sončne panele, ki niso bili nikoli nadalje prodani končnim neodvisnim strankam, je Komisija ponovno poudarila, da je bilo to uvoženo blago vneseno v Unijo in so mu bili priloženi računi na podlagi zaveze ter je bilo carinjeno za sprostitev v prosti promet, ne da bi se morale plačati protidampinške in izravnalne dajatve, in sicer na podlagi predpostavke, da so izpolnjeni pogoji zaveze. Zato zdaj ni mogoče trditi, da za navedeno blago pogoji zaveze ne veljajo.

(45) Stranki sta v podporo trditvi predstavili primer računa za skladiščenje in Excelovo razpredelnico z nekaterimi računi in ustreznimi referencami zabojnikov. Medtem ko stranki trdita, da lahko predložita vsa dokumentarna dokazila, tega nista storili. Komisija opozarja, da je bilo določeno blago, ki domnevno ni bilo nadalje prodano, uvoženo leta 2013. To pomeni, da se hrani veliko let. Na splošno je pri dejavnostih te družbe povezava med uvozom in transakcijami nadaljnje prodaje torej popolnoma prekinjena. Z drugimi besedami, med uvoženim blagom in nadaljnjo prodajo ni korelacije. Takega sistema samega po sebi ni mogoče spremljati in povzroča tveganje špekulacij v zvezi z MIP.

(46) Poleg tega družba Zhejiang Sunflower in njen povezani uvoznik svojo trditev utemeljujeta s klavzulo 3.8 zaveze. V skladu z navedeno klavzulo je moral račun o nadaljnji prodaji spoštovati MIP iz četrtletja pred datumom izdaje računa o nadaljnji prodaji. Po njuni razlagi to pomeni, da če prodaja poteka več kot eno četrtletje po začetku veljavnosti uredbe o razveljavitvi, MIP za predhodno četrtletje ne obstaja več. Zato bi lahko povezani uvoznik blago prodal po želeni ceni.

(47) Ta razlaga ne more biti v skladu s splošno strukturo in duhom zaveze (18). Proizvajalci izvozniki so se v celotnem besedilu zaveze, zlasti pa v klavzuli 3.1, zavezali, da bodo MIP spoštovali tudi v primerih, ko se uvoz opravi prek povezanega uvoznika. Zato ni dvoma, da se MIP uporablja za račune nadaljnje prodaje, ne glede na datum, na katerega so izdani. Za blago, ki se uvozi v okviru zaveze, še naprej veljajo pogoji zaveze, dokler se ne proda prvi neodvisni stranki. Torej če se račun nadaljnje prodaje izda pozneje kot eno četrtletje po začetku veljavnosti uredbe o razveljavitvi, se še naprej uporablja MIP iz zadnjega četrtletja, saj je to edina možna razlaga za uskladitev klavzule 3.8 zaveze s splošno strukturo in duhom zaveze, zlasti pa s klavzulo 3.1.

(48) Komisija prav tako opozarja, kot je bilo omenjeno v uvodni izjavi 23, da je družba Zhejiang Sunflower vzpostavila goljufiv sistem trgovanja (npr. nezakonite provizije, goljufiva podcenitev storitev) s svojim povezanim uvoznikom v Uniji, da bi sončne panele prodajala po ceni, nižji od MIP. Zato se šteje, da ta goljufivi sistem trgovanja zadeva vse transakcije in povezane račune za sončne panele, ki jih je prodala družba Zhejiang Sunflower prek njenega povezanega uvoznika na trg Unije, ne glede na to, ali so bili nadalje prodani neodvisnim strankam v Uniji ali ne.

(49) Vsekakor je v skladu s trditvami družbe Zhejiang Sunflower in njenega povezanega uvoznika domnevno še vedno v skladišču le del količine blaga, ki jo zajemajo zadevni računi na podlagi zaveze. Z drugimi besedami, del količine, ki jo zajemajo zadevni računi, je bil prodan končnim neodvisnim strankam, s čimer je bila kršena zaveza, preostala količina pa domnevno ni bila nikoli nadalje prodana.

(50) Komisija je v odgovor na to trditev navedla, da mora ves uvoz zadevnega izdelka, ki je bil carinjen in sproščen v prosti promet v Uniji, izpolnjevati pogoje zaveze. Zato je za namene določanja pravilnega carinskega dolga pomembno to, ali sta družba Zhejiang Sunflower in njen povezani uvoznik pri uvozu zadevnega izdelka v Unijo spoštovala pogoje zaveze; če je bila zaveza kršena, se poberejo dajatve. Kot je navedeno v uvodnih izjavah 20 do 22, njuna prodaja, zajeta z računi na podlagi zaveze, navedenimi v tej uredbi, ni izpolnjevala teh pogojev. Ali je treba za navedene izdelke plačati veljavno protidampinško ali izravnalno dajatev, tako ni odvisno od tega, ali so bili navedeni izdelki nadalje prodani neodvisnim strankam v Uniji ali hranjeni v skladišču: pomembno je to, da družba Zhejiang Sunflower ni upoštevala pogojev zaveze, s katerimi se je prostovoljno strinjala. Ta trditev je zato bila zavrnjena.

(51) Ena od končnih nepovezanih strank je trdila, da v svojih evidencah ni našla nobenega od računov, ki so bili navedeni v dokumentu služb Komisije o razkritju. Trdila je tudi, da je bila pri vseh sončnih panelih, ki jih je kupila od družbe Zhejiang Sunflower, spoštovana MIP.

(52) Komisija opozarja, da dokazi, ki so jih zbrali carinski organi države članice, omenjeni v uvodni izjavi 20, kažejo, da je ta končna stranka prejemala nezakonite provizije od povezanega uvoznika v Uniji in da se MIP ni spoštovala. Nepovezana končna stranka dejansko ni mogla najti računov, navedenih v dokumentu o razkritju, saj je račune iz uvodne izjave 28 izdala družba Zhejiang Sunflower svojemu povezanemu uvozniku v Uniji. Te trditve so bile zato zavrnjene.

(53) Še ena končna stranka je trdila, da ni vedela za sistem trgovanja, ki sta ga vzpostavila proizvajalec izvoznik in njegov povezani uvoznik, ter da je sončne panele kupila neposredno od proizvajalca izvoznika po ceni, višji od MIP.

(54) Iz dokazov, prejetih od carinskih organov države članice iz uvodne izjave 20, je razvidno, da je tudi ta stranka prejemala nezakonite provizije, kar pomeni, da je sončne panele kupila po ceni, nižji od veljavne MIP. Poleg tega je bilo za to končno stranko ugotovljeno, da je povezana s proizvajalcem izvoznikom in družbo, ki je zgradila sončni park. Zato so bile te trditve zavrnjene.

(55) Devet končnih nepovezanih strank je trdilo, da niso vedele za sistem trgovanja, ki sta ga vzpostavila proizvajalec izvoznik in njegov povezani uvoznik, in da kot končne nepovezane stranke, ki niso sodelovale v zavezi, niso imele nobenih informacij o veljavnih stopnjah MIP. Poleg tega so trdile, da niso nikoli prejele nezakonitih provizij ali se s proizvajalcem izvoznikom ali njegovim povezanim uvoznikom dogovorile o drugih nezakonitih praksah. Nazadnje so navedle tudi, da niso mogle preveriti dejstev, ki jim jih je razkrila Komisija, saj omenjenih računov ni bilo mogoče pripisati posameznim prodajam, v katerih so bile udeležene.

(56) Komisija je svoje ugotovitve razkrila vsem končnim nepovezanim strankam, ki so bile sporočene v okviru obveznosti poročanja na podlagi zaveze, da bi zagotovila preglednost postopka. Dokazi, ki so jih predložili carinski organi, omenjeni v uvodni izjavi 20, kažejo, da so bili sončni paneli, ki jih je uvažal povezani uvoznik, sistematično nadalje prodani na način, ki je kršil zavezo. Devet nepovezanih strank ni predložilo nobenih dokazov za to, da so njihovi nakupi povezani z računi, ki bi morali biti izključeni iz seznama v uvodni izjavi 28. Kot je navedeno v uvodni izjavi 46, Komisija zato vztraja pri svojem predlogu, da se razveljavijo vsi računi, ki jih je izdala družba Zhejiang Sunflower svojemu povezanemu uvozniku v Uniji. Te trditve so bile zato zavrnjene.

H. KRŠITEV ZAVEZE IN UVEDBA DOKONČNIH DAJATEV

(57) V skladu s členom 8(9) osnovne protidampinške uredbe in členom 13(9) osnovne protisubvencijske uredbe ter v skladu s pogoji zaveze je Komisija sklenila, da je družba Zhejiang Sunflower kršila zavezo, ko je ta še veljala.

(58) Zato se v skladu s členi 3(2)(b) Izvedbene uredbe (EU) št. 1238/2013, 2(2)(b) Izvedbene uredbe (EU) 2017/367, 2(2)(b) Izvedbene uredbe (EU) št. 1239/2013 in 2(2)(b) Izvedbene uredbe (EU) 2017/366, ki so veljale ob sprejetju carinske deklaracije za sprostitev v prosti promet, računi družbe Zhejiang Sunflower, navedeni v uvodni izjavi 28, razglasijo za neveljavne, in uporabiti bi bilo treba dokončne dajatve, uvedene v skladu s členoma 9(4) in 14(4) osnovnih uredb.

(59) Nacionalni carinski organi morajo oceniti, ali so se veljavni zastaralni roki iztekli v skladu s pravili iz člena 221 Uredbe Sveta (EGS) št. 2913/92 (19) in člena 103 Uredbe (EU) št. 952/2013 Evropskega parlamenta in Sveta (20). Ta pravila so vsebinska, njihova uporaba ratione temporis pa je odvisna od datuma sprostitve blaga v prosti promet (21).

(60) Carinski dolg, ki je nastal ob sprejetju deklaracije za sprostitev v prosti promet, bi morali nacionalni carinski organi izterjati in vknjižiti v skladu s členi 218 do 220 Uredbe (EGS) št. 2913/92 in členom 105 Uredbe (EU) št. 952/2013.

(61) Komisija poleg tega opozarja, da bi carinski organi držav članic morali preiskati, ali se je kršila zahteva, da se vsi rabati vključijo v račune na podlagi zaveze, in ali se je spoštovala MIP, kadar po podatkih teh organov kaže, da cena na računu na podlagi zaveze ne ustreza dejansko plačani ceni.

(62) Kadar carinski organi držav članic ugotovijo, da je prišlo do take kršitve ali da se ni spoštovala MIP, bi posledično morali pobrati dajatve.

(63) Da bi se olajšalo delo carinskih organov držav članic, bi morala Komisija na podlagi člena 4(3) Pogodbe o delovanju Evropske unije v takih primerih deliti zaupno besedilo in druge informacije o zavezi, in sicer izključno za namen nacionalnih postopkov –

SPREJELA NASLEDNJO UREDBO:

Člen 1 1. Računi na podlagi zaveze, našteti v Prilogi, se razglasijo za neveljavne. 2. Protidampinške in izravnalne dajatve, dolgovane ob sprejetju carinske deklaracije za sprostitev v prosti promet v skladu s členom 3(2)(b) Izvedbene uredbe (EU) št. 1238/2013, členom 2(2)(b) Izvedbene uredbe (EU) 2017/367, členom 2(2)(b) Izvedbene uredbe (EU) št. 1239/2013 in členom 2(2)(b) Izvedbene uredbe (EU) 2017/366, se poberejo.

Člen 2 1. Kadar po podatkih carinskih organov držav članic kaže, da cena na računu na podlagi zaveze, ki ga je v skladu s členom 3(1)(b) Izvedbene uredbe (EU) št. 1238/2013, členom 2(1)(b) Izvedbene uredbe (EU) 2017/367, členom 2(1)(b) Izvedbene uredbe (EU) št. 1239/2013 in členom 2(1)(b) Izvedbene uredbe (EU) 2017/366 izdala družba Zhejiang Sunflower Light Energy Science& Technology Ltd pred začetkom veljavnosti te uredbe, ne ustreza plačani ceni in da je zato navedena družba morebiti kršila zavezo, lahko carinski organi, če je to potrebno za izvajanje nacionalnih postopkov, zahtevajo, da jim Komisija razkrije izvod zaveze in druge informacije, da preverijo veljavno minimalno uvozno ceno na dan, ko je bil izdan račun na podlagi zaveze. 2. Kadar preverjanje iz odstavka 1 pokaže, da popusti in rabati niso bili vključeni v trgovinski račun, se poberejo dajatve, dolgovane v skladu s členom 3(2)(a) Izvedbene uredbe (EU) št. 1238/2013, členom 2(2)(a) Izvedbene uredbe (EU) 2017/367, členom 2(2)(a) Izvedbene uredbe (EU) št. 1239/2013 in členom 2(2)(a) Izvedbene uredbe (EU) 2017/366. 3. Informacije v skladu z odstavkom 1 se lahko uporabljajo samo za namen izvrševanja dajatev, dolgovanih v skladu s členom 3(2)(a) Izvedbene uredbe (EU) št. 1238/2013, členom 2(2)(a) Izvedbene uredbe (EU) 2017/367, členom 2(2)(a) Izvedbene uredbe (EU) št. 1239/2013 in členom 2(2)(a) Izvedbene uredbe (EU) 2017/366. V zvezi s tem lahko carinski organi držav članic te informacije zagotovijo dolžnikom navedenih dajatev izključno za namen varovanja njihovih pravic do obrambe. Take informacije se v nobenem primeru ne smejo razkriti tretjim osebam.

Člen 3 Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. avgusta 2019 Za Komisijo Predsednik Jean-Claude JUNCKER

(1) UL L 176, 30.6.2016, str. 21, kakor je bila spremenjena z Uredbo (EU) 2017/2321 Evropskega parlamenta in Sveta (UL L 338, 19.12.2017, str. 1) in Uredbo (EU) 2018/825 Evropskega parlamenta in Sveta (UL L 143, 7.6.2018, str. 1).

(2) UL L 176, 30.6.2016, str. 55, kakor je bila spremenjena z Uredbo (EU) 2017/2321.

(3) UL L 325, 5.12.2013, str. 1.

(4) UL L 325, 5.12.2013, str. 66.

(5) UL L 56, 3.3.2017, str. 1.

(6) UL L 56, 3.3.2017, str. 131.

(7) UL L 238, 16.9.2017, str. 22.

(8) Sklep Komisije 2013/423/EU z dne 2. avgusta 2013 o sprejetju zaveze, ponujene v okviru protidampinškega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic in rezin) s poreklom iz Ljudske republike Kitajske ali ki so od tam poslani (UL L 209, 3.8.2013, str. 26).

(9) Izvedbeni sklep Komisije 2013/707/EU z dne 4. decembra 2013 o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov (UL L 325, 5.12.2013, str. 214).

(10) UL L 270, 11.9.2014, str. 6.

(11) Izvedbene uredbe Komisije (EU) 2015/866 (UL L 139, 5.6.2015, str. 30), (EU) 2015/1403 (UL L 218, 19.8.2015, str. 1), (EU) 2015/2018 (UL L 295, 12.11.2015, str. 23), (EU) 2016/115 (UL L 23, 29.1.2016, str. 47), (EU) 2016/1045 (UL L 170, 29.6.2016, str. 5), (EU) 2016/1382 (UL L 222, 17.8.2016, str. 10), (EU) 2016/1402 (UL L 228, 23.8.2016, str. 16), (EU) 2016/1998 (UL L 308, 16.11.2016, str. 8), (EU) 2016/2146 (UL L 333, 8.12.2016, str. 4), (EU) 2017/454 (UL L 71, 16.3.2017, str. 5), (EU) 2017/941 (UL L 142, 2.6.2017, str. 43), (EU) 2017/1408 (UL L 201, 2.8.2017, str. 3), (EU) 2017/1497 (UL L 218, 24.8.2017, str. 10), (EU) 2017/1524 (UL L 230, 6.9.2017, str. 11), (EU) 2017/1589 (UL L 241, 20.9.2017, str. 21) o umiku sprejetja zaveze več proizvajalcev izvoznikov.

(12) Izvedbena uredba Komisije (EU) 2016/185 z dne 11. februarja 2016 o razširitvi dokončne protidampinške dajatve, uvedene z Izvedbeno uredbo Sveta (EU) št. 1238/2013, na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije ali s Tajvana, ne glede na to, ali so deklarirani kot izdelki s poreklom iz Malezije in Tajvana ali ne (UL L 37, 12.2.2016, str. 76).

(13) Izvedbena uredba Komisije (EU) 2016/184 z dne 11. februarja 2016 o razširitvi dokončne izravnalne dajatve, uvedene z Izvedbeno uredbo Sveta (EU) št. 1239/2013 na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, na uvoz fotonapetostnih modulov iz kristalnega silicija in njihovih ključnih sestavnih delov (tj. celic), poslanih iz Malezije ali s Tajvana, ne glede na to, ali so deklarirani kot izdelki s poreklom iz Malezije in Tajvana ali ne (UL L 37, 12.2.2016, str. 56).

(14) UL C 310, 3.9.2018, str. 4.

(15) UL C 310, 3.9.2018, str. 5.

(16) Izvedbena uredba Komisije (EU) 2018/1551 z dne 16. oktobra 2018 o razveljavitvi računov, ki sta jih izdala dva proizvajalca izvoznika, ki sta kršila zavezo, razveljavljeno z Izvedbeno uredbo (EU) 2017/1570 (UL L 260, 17.10.2018, str. 8).

(17) Sklep Komisije 2013/423/EU z dne 2. avgusta 2013 o sprejetju zaveze, ponujene v okviru protidampinškega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic in rezin) s poreklom iz Ljudske republike Kitajske ali ki so od tam poslani (UL L 209, 3.8.2013, str. 26, uvodni izjavi 14 in 15).

(18) Sodba z dne 2. septembra 2015, Surmaès, C-127/14, ECLI:EU:C:2015:522, točka 28 in navedena sodna praksa.

(19) Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).

(20) Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).

(21) Sodba z dne 23. februarja 2006, Molenbergnatie NV, C-201/04, ECLI:EU:C:2006:136, točka 41.